1969L0466 — SL — 21.03.1980 — 002.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B DIREKTIVA SVETA z dne 8. decembra 1969 o obvladovanju ameriškega kaparja (69/466/EGS) (UL L 323, 24.12.1969, p.5)

spremenjena z:







(*) Ta akt ni bil nikoli objavljen v slovenščini.









▼B

DIREKTIVA SVETA

z dne 8. decembra 1969

o obvladovanju ameriškega kaparja

(69/466/EGS)







SVET EVROPSKIH SKUPNOSTI JE ob upoštevanju Pogodbe o ustanovitvi Evropske gospodarske skupnosti in zlasti člena 43 in 100 Pogodbe, ob upoštevanju predloga Komisije, ob upoštevanju mnenja Evropskega parlamenta ( 1 ), ob upoštevanju mnenja Ekonomsko-socialnega odbora, ker pridelava olesenelih dvokaličnic in njenih plodov zavzema pomembno mesto v kmetijstvu Skupnosti; ker pridelek teh rastlin nenehno ogrožajo škodljivi organizmi; ker bi z varstvom rastlin pred škodljivimi organizmi ne le ohranili pridelovalno zmogljivost, ampak tudi povečali donosnost kmetijstva; ker bi imeli varstveni ukrepi za preprečitev vnosa škodljivih organizmov v posamezne države članice le omejen učinek, če Evropska gospodarska skupnost ne bi izvajala hkratnega in načrtnega obvladovanja organizmov in preprečevanja njihovega nadaljnjega širjenja; ker je ameriški kapar (Quadraspidiotus perniciosus Comst.) eden najbolj škodljivih organizmov za olesenele dvokaličnice; ker se je ta škodljivi organizem že pojavil v nekaterih državah članicah in so v Skupnosti že okužena območja; ker bo gojenje olesenelih dvokaličnic po vsej Skupnosti trajno ogroženo, če ne bodo sprejeti učinkoviti ukrepi za zatiranje škodljivih organizmov in preprečitev njihovega širjenja, ker morajo biti za zatiranje škodljivih organizmov sprejeti minimalni predpisi za Skupnost; ker mora biti državam članicam omogočeno, da sprejmejo dodatne ali strožje ukrepe, kjer je to potrebno, SPREJEL NASLEDNJO DIREKTIVO:







Člen 1

Ta direktiva obravnava minimalne ukrepe, ki jih morajo izvesti države članice za zatiranje ameriškega kaparja (Quadraspidiotus perniciosus Comst.) in preprečitev njegovega širjenja.

Člen 2

V tej direktivi pomenijo:

(a) ’’rastline‘’: žive rastline in žive dele rastlin razen plodov in semen;

(b) „okužene rastline in plodovi“: rastline ali plodove, na katerih so našli enega ali več primerkov ameriškega kaparja, razen če je potrjeno, da so mrtvi;

(c) „gostiteljske rastline ameriškega kaparja“ so rastline iz rodov: Acer L., Cotoneaster Ehrh., Crataegus L., Cydonia Mill., Euonymus L., Fagus L., Juglans L., Ligustrum L., Malus Mill., Populus L., Prunus L., Pyrus L., Ribes L., Rosa L., Salix L., Sorbus L., Syringa L., Tilia L., Ulmus L., Vitis L.;

(d) „drevesnice“: nasade, kjer gojijo rastline, namenjene za presaditev, razmnoževanje ali prodajo posameznih ukoreninjenih rastlin.

Člen 3

Ko se pojavi ameriški kapar, morajo države članice določiti mejo okuženega območja in varnostnega območja, ki je dovolj veliko, da zagotavlja varovanje okolice.

Člen 4

Države članice morajo predpisati primerno tretiranje gostiteljskih rastlin ameriškega kaparja za zatiranje tega škodljivega organizma na okuženih kakor tudi na varnostnih območjih ter preprečevanje njegovega nadaljnjega širjenja.

Člen 5

Države članice morajo zagotoviti:

(a) da bodo vse okužene rastline v drevesnicah uničene;

(b) da bodo vse preostale rastline, ki rastejo na okuženem območju in so okužene ali za katere obstaja sum, da so okužene, tretirane tako, da te rastline in sveži plodovi ob premeščanju niso več okuženi;

(c) da se vse ukoreninjene gostiteljske rastline ameriškega kaparja, ki rastejo na okuženem območju, in posamezni deli rastlin, namenjeni za razmnoževanje in vzgojeni na tem območju, lahko presadijo v istem območju ali pa se premestijo drugam pod pogojem, da niso okuženi in da je bilo poskrbljeno, da so vsi ameriški kaparji uničeni.

Člen 6

Države članice morajo zagotoviti, da so na varnostnih območjih gostiteljske rastline ameriškega kaparja pod uradnim nadzorom in so pregledane najmanj enkrat na leto, da se odkrije pojav ameriškega kaparja.

Člen 7

►M1 1. ◄ Države članice morajo zagotoviti, da se v vsaki skupini rastlin (razen tistih, ki so ukoreninjene v tleh) in plodov, kjer so odkrili okužbo, okužene rastline in plodovi uničijo, preostale rastline in plodovi v skupini pa se obdelajo tako, da bodo uničeni vsi morebiti navzoči škodljivi organizmi.

▼M1

2. Paragraph 1 shall not apply to slightly contaminated consignments of fresh fruit.

▼B

Člen 8

Države članice prekličejo ukrepe za zatiranje ameriškega kaparja in preprečevanje njegovega nadaljnjega širjenja le, če je bilo ugotovljeno, da ameriški kapar ni več navzoč.

Člen 9

Države članice morajo prepovedati posedovanje ameriškega kaparja.

Člen 10

1. Države članice lahko dopustijo:

(a) odstopanje od ukrepov, navedenih v členu 4, 5, ►M1 7 (1) ◄ in 9, za znanstvene in fitosanitarne namene ter testiranje in delo pri selekciji;

(b) z odstopanjem od člena 5 (b) in ►M1 7 (1) ◄ takojšnjo predelavo okuženih svežih plodov;

(c) z odstopanjem od člena 5 (b) in ►M1 Article 7 (1) ◄ premeščanje okuženih svežih plodov znotraj okuženega območja.

2. Države članice morajo zagotoviti, da bodo dovoljenja, navedena v odstavku 1, odobrena le ob ustreznem nadzoru, ki bo zagotavljal, da zatiranje ameriškega kaparja ne bo moteno in da ne bo nevarnosti njegovega širjenja.

Člen 11

Države članice lahko, če je potrebno, sprejmejo dodatne ali strožje predpise za zatiranje ameriškega kaparja ali preprečevanje njegovega nadaljnjega širjenja.

Člen 12

Države članice sprejmejo ukrepe, potrebne za uskladitev s to direktivo, v dveh letih po njeni uradni objavi. O tem takoj obvestijo Komisijo.

Člen 13

Ta direktiva je naslovljena na države članice.